Uni (Hellaakoski)
Mun kainalossani mitä on?
 Se on muuan kallis pää.
 Kun heräjän, se siinä on,
 kun nukun, siihen jää.

 Se on hurman suuren tuntenut
 ja mennyt pyörryksiin,
 se on rikkauteensa rauennut
 ja unten untuviin.

 Vain hyväellen, hiljalleen
 ma tukkaa silitän.

 Niin kauas tuntuu nukkuneen
 mun tyköäni hän.

 Mut aamun tullen armahin
 tuo silmä juoruaa:
 Yht’ unta silti nähtihin,
 yht’ unta ihanaa.